**GEOGRAFIJA**

**OŠ TRILJ 2022./2023.**

**VREDNOVANJE OSTVARENOSTI ODGOJNO-OBRAZOVNIH ISHODA U NASTAVNOM PREDMETU GEOGRAFIJI**

U tekstu su navedeni načini, postupci i elementi vrednovanja učenika u nastavi geografije.

Tri su osnovna pristupa vrednovanju:

**vrednovanje naučenoga,**

**vrednovanje za učenje i**

**vrednovanje kao učenje.**

Međusobno se razlikuju s obzirom na svrhu vrednovanja i na raznolike metode vrednovanja. Vrednovanje za učenje i vrednovanje kao učenje imaju formativnu svrhu .Tim pristupima prikupljaju se informacije o učenju učenika i o vlastitom poučavanju. Njihova svrha je unapređivanje učenja i prilagođavanje poučavanja. Treći pristup, vrednovanje naučenog, ima sumativnu svrhu.

**VREDNOVANJE ZA UČENJE**

Vrednovanje za učenje služi unapređivanju i planiranju budućega učenja i poučavanja. Učitelji se mogu koristiti ciljanim pitanjima tijekom nastave radi provjere razumijevanja učenika, opažanjima ponašanja tijekom individualnoga, rada u parovima i u skupinama, vođenjem skupnih rasprava, provjerom domaćih zadaća, predstavljanjem učeničkih radova, portfolijem, kratkim pisanim provjerama s ciljem **formativnoga** vrednovanja te konzultacijama s učenicima tijekom geografskoga istraživačkog rada. Navedene metode i tehnike ne dovode do brojčane ocjene, nego do relevantnih povratnih informacija učenicima o rezultatima i napredovanju u radu, bolje motivacije te unapređivanja procesa učenja.

**VREDNOVANJE KAO UČENJE**

Vrednovanje kao učenje razvija kompetenciju »učiti kako učiti«. Implicira da je proces vrednovanja zapravo integriran u sam proces učenja, pri čemu vrednovanje postaje prilika za učenje, za samoanalizu i samovrednovanje. Metode i tehnike u ovome pristupu vrednovanju su razgovori s učenicima, refleksije o učenju (naročito nakon provedenog istraživanja) i učenička mapa s pomoću koje učenici prate vlastito napredovanje i ostvarivanje ciljeva učenja.

**VREDNOVANJE NAUČENOG**

Vrednovanje naučenog **sumativni** je oblik vrednovanja. Ostvaruje se kroz elemente vrednovanja u usmenom, pisanom ili praktičnom obliku.

Navedeni su elementi vrednovanja usvojenosti odgojno-obrazovnih ishoda i razine ostvarenosti odgojno-obrazovnih ishoda. Ocjenjivanje postignuća učenika/učenica iz geografije jedan je od redovitih i najvažnijih načina vrednovanja. Moguće ga je ostvariti na kraju nastavne jedinice, tematske cjeline i /ili nastavne cjeline.

Ocjenjivanje i vrednovanje usklađeno je s aktualnim *Pravilnikom o načinima, postupcima i elementima vrednovanja učenika u osnovnoj i srednjoj školi*.

U nastavi geografije razinom usvojenosti od nezadovoljavajuće do izvrsne vrednuju se sljedeći elementi (brojčanom i opisnom ocjenom).

| **Element vrednovanja** | **Opis elementa** | **Oblik** | **Kriterij** |
| --- | --- | --- | --- |
| **Geografska znanja** | - obuhvaća činjenično, konceptualno i proceduralno znanje.  Činjenično znanje je temelj za razumijevanje geografskih sadržaja, no težište treba staviti na konceptualno i proceduralno znanje koje će omogućiti primjenu znanja u novim situacijama i kreativno rješavanje prostornih problema.  Usvojenost odgojno-obrazovnih ishoda u ovom elementu provjerava se usmenim ispitivanjem i pisanim provjerama.  Usmeno ispitivanje provodi se kontinuirano tijekom nastavne godine. Pisane provjere kreira učitelj i uključuje zadatke otvorenoga i zatvorenog tipa. Pisane provjere provode se periodično, nakon učenja i poučavanja određene skupine ishoda. | pisano, usmeno | točnost i kvaliteta odgovora; reakcija na postavljeno pitanje; samostalnost |
| **Geografsko istraživanje i vještine** | grafičke, statističke, matematičke i orijentacijske vještine (orijentacija u prostoru pomoću orijentira i uređaja (kompas, GPS, geografska karta/plan), izrada skica, profila, tematskih karata, dijagrama, prezentacija, postera, plakata, samostalnih pisanih radova); kognitivne vještine (analiza grafičkih priloga); primjena geografskih znanja, povezivanje nastavnog gradiva i logičko zaključivanje  *\* ako je za taj razred planiran istraživački rad tada treba vrednovati i sve vještine koje su u funkciji njegova ostvarivanja: opažanje, postavljanje pitanja, planiranje istraživanja; prikupljanje podataka; bilježenje, vrednovanje i predstavljanje podataka; interpretiranje i analiziranje podataka te zaključivanja; komuniciranje rezultata i postupaka istraživanja te vještine reflektiranja o provedenom istraživanju.* | pisano, usmeno, praktično | točnost, preciznost, samostalnost, preglednost i sl.; primjena statističkih i grafičkih metoda; prezentacijske vještine; timski rad |
| **Kartografska pismenost** | poznavanje elemenata i sadržaja svih vrsta geografskih karata; interpretacija prostorne organizacije i procesa čitanjem sadržaja geografskih karata. | Pisano (slijepe karte), usmeno, praktično | orijentacija i snalaženje na geografskoj karti; čitanje i interpretacija sadržaja karata; pravilno pisanje geografskih imena |

**KRITERIJI ZA VREDNOVANJE ODREĐENOG ELEMENTA**

# Razina usvojenosti ishoda: IZNIMNA

| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| --- | --- | --- |
| * reakcija učenika na postavljeno pitanje je brza i točna * izrazito temeljito i opširno **obrazlaže** naučeno * gradivo je usvojeno sa potpunim razumijevanjem, proširuje ga vlastitim iskustvom * originalan i samostalan u rješavanju zadataka * sve navedeno učenik vrši bez pomoći nastavnika | * izrazito kvalitetno, brzo i točno uočava geografske pojave i procese * izrazito temeljito i opširno povezuje nastavno gradivo s ostalim temama i predmetima * izuzetno samostalno izvodi zaključke pri analizi geografskih problema * s lakoćom obrazlaže i dokazuje geografske procese i pojave * pokazuje razvijeno i prošireno logičko   zaključivanje i povezivanje s životnom praksom | * izrazito brzo, točno i samostalno pokazuje i „čita“ geografske pojmove * izrazita sposobnost povezivanja i   „čitanja“ naučenog gradiva sa karte (paralelno pokazivanje na karti sa iznošenjem teorije)   * izrazito točno i brzo analizira kartografske, grafičke i slikovne priloge te samostalno donosi zaključke * izrazito uspješno koristi zemljovid pri orijentaciji u prostoru |

**Razina usvojenosti: VRLO DOBRA**

| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| --- | --- | --- |
| * reakcija učenika na postavljeno pitanje je sporija, no i dalje bez pomoći nastavnika * kvaliteta znanja je točna i opširna, a način iznošenja gradiva je uglavnom logičan te sa razumijevanjem * uspješno primjenjuje stečena znanja | * polagano i sporije, ali točno, uočava osnovne geografske pojave i procese * opširno povezuje nastavno gradivo s ostalim temama i predmetima * samostalno izvodi zaključke pri analizi geografskih problema * logično obrazlaže i dokazuje osnovne geografske pojave i procese * pokazuje logičko zaključivanje i povezivanje s životnom praksom | * točno i samostalno, no sporije, pokazuje i „čita“ geografske pojmove * povezuje i „čita“ naučeno gradiva sa geografske karte * Točno analizira kartografske, grafičke i slikovne priloge te samostalno donosi zaključke * uspješno koristi geografsku kartu pri orijentaciji u prostoru |

**Razina usvojenosti: DOBRA**

| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| --- | --- | --- |
| * reakcija učenika na postavljeno pitanje je spora i uz pomoć nastavnika (brojna potpitanja i navođenje na dogovor), no činjenice izlaže jasno i nedvosmisleno * kvaliteta znanja je prosječna, a način iznošenja gradiva je logičan tek u pojedinim dijelovima | * polagano i uz učiteljevu pomoć uočava geografske pojave i procese * prosječno povezuje nastavno gradivo s ostalim temama i predmetima * djelomično i nepotpuno izvodi zaključke pri analizi geografskih problema * uz učiteljevu pomoć obrazlaže i dokazuje osnovne geografske pojave i procese * prosječno i djelomično logički zaključuje i povezuje s životnom praksom | * većinu zadanih pojmova pokazuje točno * djelomično razvijena kartografska pismenost * uočava i prepoznaje pojedine geografske sadržaje na geografskoj karti i koristi se njima uz učiteljevu pomoć * prosječno analizira kartografske, grafičke i slikovne priloge * geografsku kartu koristi i „čita“ uz pomoć učitelja pri orijentaciji u prostoru |

**Razina usvojenosti: ZADOVOLJAVAJUĆA**

| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| --- | --- | --- |
| * reakcija učenika na postavljeno pitanje je djelomična, kvaliteta znanja je nepotpuna i površna sa greškama, a način iznošenja znanja tek zadovoljavajući uz sposobnost razgovora sa nastavnikom * na jednostavan način nabraja i opisuje činjenice * otežano povezuje stečena geografska znanja s konkretnim primjerima | * površno i djelomično i uz učiteljevu pomoć uočava geografske pojave i procese * nepotpuno i površno s pogrješkama povezuje nastavno gradivo s ostalim temama i predmetima * površno i djelomično i uz učiteljevu pomoć izvodi zaključke pri analizi geografskih problema * djelomično i uz učiteljevu pomoć obrazlaže i dokazuje osnovne geografske pojave i procese * površno logički zaključuje i povezuje s životnom praksom | * pokazuje na geografskoj samo pojedine osnovne zadane pojmove * teško uočava i prepoznaje pojedine geografske sadržaje na geografskoj karti i slabo se koristi njima * nepotpuno i s pogreškama analizira kartografske, grafičke i slikovne priloge te zahtjeva veliku pomoć učitelja * vrlo površno i djelomično „čita“ i koristi geografsku kartu pri orijentaciji u prostoru i snalazi se isključivo uz pomoć učitelja |

**Razina usvojenosti: NEZADOVOLJAVAJUĆA**

| GEOGRAFSKA ZNANJA | GEOGRAFSKO ISTRAŽIVANJE I VJEŠTINE | KARTOGRAFSKA PISMENOST |
| --- | --- | --- |
| - učenik ne odgovara na postavljena pitanja i nije usvojio ključne pojmove  - učenik pokazuje nerazumijevanje geografskih nastavnih sadržaja  - učenik ne primjenjuje i ne poznaje primjere korištenja geografskih znanja u svakodnevnom životu | * nesuvislo uočava geografske pojave i procese * ne povezuje nastavno gradivo s ostalim temama i predmetima | * nesuvislo pokazuje na geografskoj karti najosnovnije zadane pojmove * nema razvijenu kartografsku pismenost * gotovo ne uočava i ne prepoznaje pojedine geografske sadržaje na geografskoj karti i ne koristi se njima * nelogično i bez razumijevanja analizira kartografske, grafičke i slikovne priloge te i uz veliku pomoć učitelja ne razumije * nesuvislo koristi i ne „čita“ geografsku kartu pri orijentaciji u prostoru |

**USMENO PROVJERAVANJE I OCJENJIVANJE USPJEHA UČENIKA**

Usmeno provjeravanje i ocjenjivanje učenikova znanja provodi se sustavno, u pravilu na svakom nastavnom satu, bez obveze najave, ali ne ako je geografija treći predmet koji bi učenik trebao biti pitan tog dana.

Iz usmenog odgovora učenik dobiva dvije ocjene. Prva ocjena je geografsko znanje (gdje se ocjenjuje učenikovo znanje tj. odgovaranje na postavljena pitanja), a druga ocjena je snalaženje na geografskoj karti ili se, ukoliko je pitanje vezano uz geografske vještine, povezivanje i samostalno donošenje zaključaka ocjena upisuje u rubriku geografskeo istraživanje i vještine.

Usmeno provjeravanje traje do 10 minuta. Provodi se kontinuirano tijekom nastavne godine. Učenik se može sam javiti za usmeno odgovaranje te ,ukoliko je vremenski izvedivo, bit će ispitan i ocjenjen.

Učenik/učenica ima pravo u svakom polugodištu jedanput se ispričati iz pojedinog predmeta ako nije spreman za usmeno odgovaranje.

Ukoliko je učenik/učenica opravdano odsutan iz škole više od tjedan dana, mora biti pošteđen svih vrsta provjera znanja najmanje dva dana nakon povratka u školu. Ukoliko su učenik/učenica opravdano odsutni iz škole više od mjesec dana moraju biti pošteđeni svih vrsta provjera znanja najmanje pet dana nakon povratka u školu. (čl.16).

**PISANO PROVJERAVANJE I OCJENJIVANJE USPJEHA UČENIKA**

Pod pisanim provjeravanjem podrazumijevaju se svi pisani oblici provjere koji rezultiraju ocjenom koja se upisuje u rubriku usvojenost znanja.

Tijekom školske godine učenici pišu ispite znanja kako je predviđeno nastavnim planom i programom.. Svaki ispit traje 45 minuta, a piše se poslije obrađenih i uvježbanih nastavnih cjelina. Ocjenjuje se znanje učenika i snalaženje na geografskoj karti (jedna ili dvije ocjene prema postignutom broju bodova, ovisno o nastavnom sadržaju i temama koje se provjeravaju). Pisana provjera (opseg i trajanje) se najavljuje učenicima i objavljena je u Vremeniku pisanih provjera sukladno *Pravilniku o* *načinima postupcima i elementima vrednovanja* učenika u osnovnoj školi.

Pisani ispit ocjenjuje se na osnovu postignutog broja bodova (točnih odgovora na pitanja i preciznosti kod ucrtavanja geografskih pojmova na slijepoj karti).

**Postotak riješenosti je osnova za određivanje brojčane ocjene.**

| Postotak riješenosti  % | 0 – 44% | 45% – 62% | 63% - 75% | 76% - 87% | 88% - 100% |
| --- | --- | --- | --- | --- | --- |
| Ocjena | Nedovoljan | Dovoljan | Dobar | Vrlo dobar | Odličan |

Kod pisanih provjera pridržavati će se pravila da ispod 44% riješenosti se ne može dobiti pozitivna ocjena.

Pored pisanih provjera učenici mogu pisati i kratke pisane provjere znanja (KPPZ) i/ili poznavanja slijepe karte. Kratke pisane provjere znanja svojim opsegom će obuhvaćati manji dio nastavnog sadržaja. (čl.8. st. 2. Pravilnika o ocjenjivanju). Moraju se učenicima najaviti dva tjedna prije. Ocjena će biti upisana u rubriku bilješki.

Provjera znanja iz slijepe karte pisati će se nakon uvježbanog sata. Ocjena iz slijepe karte biti će upisana u rubriku kartografske pismenosti.

Ako učitelj/nastavnik utvrdi da je učenik tijekom pisane provjere znanja koristio i nakon prethodnog upozorenja nastavio koristiti nedopuštena sredstva ili pomagala, dobiva ocjenu nedovoljan. Učitelj mora odmah evidentirati korištenje nedopuštenih pomagala i o tome obavijestiti razrednika. Razrednik je o istome dužan prvom prigodom obavijestiti roditelje ili skrbnike učenika. (Čl. 21)

Ispravljanje ocjena (iz usmenih i pisanih provjera) provodi se usmeno ili pisano prema želji učenika kada je učenik spreman za ispravljanje.

**Vrednovanje učeničkih radova – plakata, referata i prezentacija**

Pri ocjenjivanju **plakata i prezentacija** ocjenjuje se „temeljna primjena učenikova znanja u izvođenju zadatka, samostalnosti i pokazanih vještina, korištenju materijala, alata, instrumenata i drugih pomagala te primjeni sigurnosnih mjera prema sebi, drugima i okolišu.“ (Pravilnik o ocjenjivanju Čl. 3. al.3.)

Ocjena se upisuje u rubriku bilješki s datumom i temom.

Prema svojim željama, ali u dogovoru s učiteljicom, učenici mogu izrađivati projekte koje prezentiraju na satu kroz plakat ili prezentacije u PowerPointu. Kod projekta se ocjenjuje izlaganje, kvaliteta sadržaja (opseg, dubina) , kreativnost i izgled plakata/prezentacije. Minimalna ocjena koju učenik može dobiti za izrađeni plakat ili prezentaciju je dovoljan (2), radi uloženog truda.

Učenik može dobiti ocjenu nedovoljan (1) ukoliko plakat ili prezentaciju nije napravio na vrijeme.

| **Elementi vrednovanja** | **Praćenje i vrednovanje učenika** | **Ocjena** |
| --- | --- | --- |
| -Usvojenost znanja  -Originalnost i samostalnost u izboru teme  -Povezivanje gradiva s ostalim temama  -Korištenje dodatnih sadržaja  -Osmišljenost nastupa  -Način izlaganja  -Izgled prezentiranog rada  -Uključivanje učenika  -Primjenjivost izabrane teme  -Listići za ponavljanje | -Izvrsno znanje, siguran nastup, velika kreativnost i urednost, velika primjenljivost u praksi | Izvrstan (5) |
| -Prilično dobro znanje, dosta siguran nastup,  kreativan i uredan rad, manja primjenljivost u praksi | Vrlo dobar (4) |
| -Dobro znanje, nesiguran nastup, manja kreativnost i urednost, slabija primjenljivost u praksi | Dobar (3) |

## **Kriteriji vrednovanja istraživačkog rada:**

Istraživački rad se prema GIK geografije provodi jednom tijekom dvije školske godine prema odluci učitelja. Učenicima se prije provedbe istraživačkog rada daju detaljne smjernice i upute. **Prema uputama vrednuju se vještine koje su u funkciji njegova ostvarivanja:** opažanje, postavljanje pitanja, planiranje istraživanja; prikupljanje podataka; bilježenje, vrednovanje i predstavljanje podataka; interpretiranje i analiziranje podataka te zaključivanja; komuniciranje rezultata i postupaka istraživanja te vještine reflektiranja o provedenom istraživanju.

Ocjena istraživačkog rada upisuje se u rubriku **geografske vještine.**

* **odličan (5)** - učenik je slijedio upute, rad predao na vrijeme, izvršio sve zadatke prema datim uputama, samostalno i gramatički točno objasnio rezultate istraživanja.
* **vrlo dobar (4)** - učenik je slijedio upute, rad predao na vrijeme, izvršio većinu zadataka prema datim uputama, gramatički točno objasnio rezultate istraživanja.
* **dobar (3)** - učenik je djelomično slijedio upute, rad predao na vrijeme, izvršio dio zadataka prema datim uputama, uz povremene gramatičke pogreške objasnio rezultate istraživanja.
* **dovoljan (2)** – učenik nije slijedio upute, rad predao sa zakašnjenjem, izvršio dio zadataka prema datim uputama, uz povremene gramatičke pogreške pogrešno objasnio rezultate istraživanja.
* **nedovoljan (1)** - učenik nije slijedio upute, nije predao rad ili je izvršio manji dio zadataka prema datim uputama, nije objasnio rezultate istraživanja.

**PRAĆENJE ( BILJEŠKE)**

Pored brojčanih ocjena (SUMATIVNO VREDNOVANJE), u rubriku bilješke upisivati će se redovno i opisne ocjene (FORMATIVNO VREDNOVANJE). Cilj opisne ocjene je smisaonije opisivanje brojčane ocjene. U rubriku bilježaka učitelj će unositi sve one podatke koji mogu biti od koristi kako samom učitelju, tako učeniku i roditelju pridržavajući se čl. 12. al. 5. i 6. Pravilnika ocjenjivanju.

U rubriku bilježaka upisuje se:

- datum i naziv zadnje cjeline koja je usmeno provjeravana

- broj ostvarenih/broj mogućih bodova na pisanoj provjeri.

- rezultati inicijalne provjere znanja i kratke pisane provjere znanja

- nošenje pribora za rad

- zapažanja učitelja o aktivnost učenika na satu npr.:

* ističe se u znanju
* aktivno sudjeluje u nastavnom procesu, ...

**Učenici s poteškoćama**

Kod učenika koji su od stručno razvojne službe prepoznati kao učenici s poteškoćama, učitelji će prilagoditi zadatke kako bi se kod takvih učenika potaknuo razvoj i napredak. (vidi čl. 5. Pravilnika o ocjenjivanju). Kod navedenih učenika predmetni učitelj će svakom učeniku (indivudualno) prilagoditi postupke i elemente ocjenjivanja u skladu sa preporukom stručnom službom škole. Prilikom ocjenjivanja mora postojati razumijevanje za prepreke u učenju nastale zbog učenikovih teškoća u učenju ili njegovih poremećaja. (NOK) Kod kriterija ocjenjivanja uzimati će se u obzir specifičnosti djeteta.

**ZAKLJUČNA OCJENA**

Zaključna ocjenaje izraz postignute razine učenikovih kompetencija u nastavnome predmetu i rezultat ukupnoga procesa vrednovanja tijekom nastavne godine. Kao početno polazište kod zaključivanja ocjene uzima se u obzir aritmetička sredina ocjena iz elemenata ocjenjivanja. Osim aritmetičke sredine, u zaključnu ocjenu ulaze sve bilješke praćenja.

Zaključna ocjena iz nastavnoga predmeta na kraju nastavne godine ***ne mora*** proizlaziti iz aritmetičke sredine upisanih ocjena, osobito ako je učenik pokazao napredak u drugom polugodištu. (Pravilnik o ocjenjivanju čl. 11. al. 3.)

Zaključna ocjena proizlazi iz sva tri jednakovrijedna elementa vrednovanja naučenoga. Određuje se na temelju ostvarenosti odgojno-obrazovnih ishoda uz uvažavanje pokazatelja o učenikovu učenju i napredovanju koje treba kontinuirano bilježiti i obrazlagati baš kao i brojčane ocjene. Kao numerički pokazatelj ostvarenosti odgojno-obrazovnih ishoda definiranih kurikulumom zadržava se ljestvica školskih ocjena od pet stupnjeva.

Zaključna ocjena izriče se brojkom i riječju (nedovoljan – 1, dovoljan – 2, dobar – 3, vrlo dobar – 4, odličan – 5)

Ocjenu zaključuje isključivo predmetni nastavnik, javno na posljednjem školskom satu.

**Kriterije izradile učiteljice geografije:**

Anita Čota \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jelena Petrić Posavec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kristina Varenina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trilj, rujan 2022.